《送建宁倅林太博用后村韵二首 其二》
宋代·林希逸

家年爱友相期久，注目云宵看凤翔。半刺暂烦书纸尾，一翁分守系篱傍。

多携客上丹青阁，易事贤居夷白堂。更喜宦游逢乐地，户无贵籴稻新尝。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。